రుమ్మన్ రయీస్

రుమ్మన్ రయీస్ (జననం 1991, అక్టోబరు 18) పాకిస్తాన్ క్రికెటర్. యునైటెడ్ బ్యాంక్ లిమిటెడ్, పాకిస్తాన్ క్రికెట్ జట్టు కోసం ఆడుతున్నాడు. 2018 ఆగస్టులో పాకిస్థాన్ క్రికెట్ బోర్డ్ ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు.

వ్యక్తిగత జీవితం 
నలుగురు సోదరీమణుల ఏకైక సోదరుడు, ఇతను 2017లో వివాహం చేసుకున్నాడు.

దేశీయ, టీ20 ఫ్రాంచైజీ కెరీర్ 
2017 అక్టోబరులో యునైటెడ్ బ్యాంక్ లిమిటెడ్, లాహోర్ వైట్స్ మధ్య జరిగిన 2017-18 క్వాయిడ్-ఇ-అజామ్ ట్రోఫీ మ్యాచ్‌లో రెండవ ఇన్నింగ్స్‌లో 25 పరుగులకు తొమ్మిది వికెట్లు తీశాడు. పాకిస్థాన్‌లో ఫస్ట్‌క్లాస్ క్రికెట్‌లో ఇవి రెండో అత్యుత్తమ గణాంకాలుగా నిలిచాయి.

2018 జూన్ 3న గ్లోబల్ టీ20 కెనడా టోర్నమెంట్ ప్రారంభ ఎడిషన్ కోసం ఆటగాళ్ళ డ్రాఫ్ట్‌లో టొరంటో నేషనల్స్ తరపున ఆడటానికి ఎంపికయ్యాడు. 2019 మార్చిలో 2019 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు.

అంతర్జాతీయ కెరీర్ 
2016 ఐసీసీ వరల్డ్ ట్వంటీ 20 టోర్నమెంట్ కోసం పాకిస్తాన్ జట్టులో ఎంపికయ్యాడు. కానీ తన మోకాలి గాయం కారణంగా టోర్నమెంట్ నుండి తొలగించబడ్డాడు. 2016 సెప్టెంబరు 27నవెస్టిండీస్‌పై పాకిస్తాన్ తరపున తన ట్వంటీ20 ఇంటర్నేషనల్ అరంగేట్రం చేసాడు.

2017 ఐసీసీ ఛాంపియన్స్ ట్రోఫీ కోసం గాయపడిన వాహబ్ రియాజ్ స్థానంలో పాకిస్తాన్ జట్టులోకి చేర్చబడ్డాడు. జూన్ 14న ఇంగ్లాండ్‌తో జరిగిన సెమీ-ఫైనల్‌లో గాయపడిన మహ్మద్ అమీర్ స్థానంలో వన్డే ఇంటర్నేషనల్ అరంగేట్రం చేశాడు. ఇంగ్లండ్‌ ఓపెనర్‌ అలెక్స్‌ హేల్స్‌తో సహా 44 పరుగులిచ్చి రెండు వికెట్లు తీశాడు.

మూలాలు

బాహ్య లింకులు 
 

జీవిస్తున్న ప్రజలు
1991 జననాలు
పాకిస్తాన్ వ్యక్తులు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు